Document ID: /roh_data/filtered/fineweb-2-filterrobots_roh.jsonl.gz/13130

L’onn passà han uschè bleras firmas fatg concurs sco anc mai. Per l’emprima giada han passa 10'126 firmas stuì deponer la bilantscha. Quai sajan var 37% dapli cumpareglià cun l’onn avant, ha communitgà l’uniun dals crediturs Creditreform. Las raschuns sajan stadas per dus terzs l'insolvenza, e l'auter terz pervi da mancanzas en l'organisaziun. Sulet il december è il dumber da concurs creschì per stgars in terz sin 959 firmas.
Ins possia però cumparegliar be per part las cifras cun l’onn avant. En ils 2 onns da corona hajan las mesiras da sustegn statalas mo salvà temporarmain ils concurs da bleras firmas.
Il dumber da concurs privats perencunter saja sa reducì.